nvidia/miracl-vision huggingface dataset:
शांति स्तूप दार्जिलिंग

शांति स्तूप दार्जिलिंग भारत के पश्चिम बंगाल राज्य के दार्जिलिंग जिले में स्थित हैा यह दार्जिलिंग हिमालय रेलवे से 2.5 किमी की दूरी, जलपहाड़ पहाड़ी के ढलान पर स्थित हैा यह दार्जिलिंग में सबसे लोकप्रिय आकर्षणों में से दुनिया भर में निर्मित 70 से अधिक शांति स्तूपों में से एक हैा शांति स्तूप की स्थापना एक जापानी बौद्ध भिक्षु निकिडत्सु फ़ूजी के देखरेख में किया गया था। निप्पोनजन मिहोजी बौद्ध धर्म आदेश के संस्थापक और उपदेशक थे। वह महात्मा गाँधी के करीबी सहयोगी जिन्होंने 1945 में हुए जनसंहार हिरोशिमा और नागासाकी में परमाणु बम की त्रासदी को देखी थी। शांति स्तूप शिवालय की आधारशिला 3 नंवबर 1972 को निकिडत्सु फ़ूजी ने रखी और 1 नंवबर 1992 को इसका उद्घाटन किया गया। शांति स्तूप को एम. ओका द्वारा डिजाइन हुए तथा इस कार्य को 36 महीनों में संम्पण किया गाया था। शांति स्तूप में बुद्ध की चार चमकदार और सोने की पालिश की हुई मुर्तियाँ हैा इसके अलावा, मंदिर की दिवारों में आठ बलुआ पत्थर की नक्काशी कि हुई है, जो गौतम बुद्ध के जीवन के विभिन्न चरणों से अलग-अलग कहानियों को दर्शाती हैा यह समाज के विभिन्न जातियों और धर्मों के लोगों के बीच एकता, सद्भाव और शांति का संदेश फैलाने के लिए स्थापित किया गाया था। यह दो मंजिला मंदिर एक पांरपरिक जापानी शैली की वस्तुशिल्प डिजाइन को दर्शाता हैा इस मंदिर के ठीक बगल में एक शांति शिवालय है जो बौद्ध धर्म के संस्थापक भगवान बुद्ध के चार अवतारों को दर्शाता हैा पैगोडो की ऊँचाई 28.5 मीटर (94 फीट) और व्यास 23 मीटर (75 फीट) हैा यह शिवालय दार्जिलिंग के जलपहाड़ पहाड़ियों की ढलान पर स्थित है, जो दार्जिलिंग शहर से कुछ किलोमीटर दूर हैा शिवालय के शिर्ष से कंचनजंगा चोटी सहित दार्जिलिंग परिदृश्य का मनोरम दृश्य मिलता हैा दार्जिलिंग में घुमने के लिए यह सबसे अच्छी जगहों में से एक हैा जपानी मंदिर और शांति स्तूप दार्जिलिंग शहर के केंद्र से 10 मिनट दूर हैा मंदिर परिसर के मुख्य द्वार से प्रवेश करने से पहले कार पार्क करना पड़ता हैा इसके बाद एक संकीर्ण सड़क के साथ मुख्य द्वार से लगभग 5-6 मिनट तक चलना होगा जो पहले ढलान पर औऱ फिर ऊपर की ओर जाता हैा रास्ते के दाहिने ओर कुछ छोटे-छोटे घर और लहरता हुआ पतका दिखेगा उसके साथ चलते हुए दूसरे प्रवेश द्वार पर पहुँच जा सकता हैा उसके बाद लकड़ी के सीढ़ियों से चलकर प्रार्थना कक्ष में पहुँचा जा सकता हैा मंदिर रोजाना सुबह 4.30 से शाम 7 बजे तक खुला रहता हैा मंदिर प्रवेश के लिए कोई शुल्क नहीं देना पड़ता हैा प्रार्थना का समय सुबह 4.30 से 6 बजे तक और शाम 4.30 से 6.30 बजे तक हैा
माइक्रोबियल फ़्यूल सेल

माइक्रोबियल फ़्यूल सेल (अंग्रेज़ी- Microbial fuel cell, MFC) या सूक्ष्मजीव ईंधन सेल एक प्रकार की जैव-विद्युत्-रसायन प्रणाली (bio-electrochemical system) है जो बैक्टीरिया और O2 जैसे एक उच्च-ऊर्जा वाले ऑक्सीडेंट का उपयोग करके विद्युत प्रवाह चलाता है। यह प्रक्रिया प्रकृति में पाए जाने वाले जीवाणु इंटरैक्शन की नकल करती है। MFC को दो सामान्य श्रेणियों में बांटा जा सकता है: संबद्ध (mediated) और असंबद्ध (unmediated)। 20वीं शताब्दी की शुरुआत में प्रदर्शित पहले MFCs ने एक मीडियेटर (mediator) का उपयोग किया था- एक रसायन जो सेल में बैक्टीरिया से इलेक्ट्रॉनों को एनोड तक स्थानांतरित करता है। 1970 के दशक में असंबद्ध MFC का उदय हुआ- इस प्रकार के MFC में बैक्टीरिया आम तौर पर इलेक्ट्रोकेमिकल रूप से सक्रिय रेडॉक्स प्रोटीन (जैसे कि उनकी बाहरी झिल्ली पर स्थित साइटोक्रोम) होते हैं जो इलेक्ट्रॉनों को सीधे एनोड में स्थानांतरित कर सकते हैं। 21वीं सदी में अपशिष्ट जल उपचार (wastewater treatment) करने में MFCs का व्यावसायिक उपयोग आरम्भ हो चुका है।
चोल कला एवं स्थापत्य

दक्षिण भारत में चोल राजवंश का राज्यकाल (850 ई - 1250 ई) कला एवं स्थापत्य के सतत समृद्धि का युग था। चोल राजाओं ने अपनी विस्तृत विजयों से प्राप्त धन-सम्पदा का उपयोग दीर्घायु प्रस्तर मन्दिरों के निर्माण तथा कांस्य की मूर्तियों के निर्माण में किया।
क़ाइन और हाबिल

बाइबल के उत्पत्ति (Genesis/जेनेसिस) अध्याय में आदम और ईव के प्रथम दो पुत्रों के नाम क़ाइन (Cain) और हाबिल है। ज्येष्ठ पुत्र का नाम क़ाइन (अर्थात् लाभ) रखा गया है और वह किसान है जबकि हाबिल एक गड़ेरिया। क़ाइन का ईश्वर पर अधूरा विश्वास था अत: ईश्वर ने क़ाइन की अपेक्षा उसके भाई हाबिल के बलिदान को अधिक पसंद किया था। यह देखकर क़ाइन ने ईर्ष्यावश अपने अनुज हाबिल का वध किया था। फलस्वरूप ईश्वर ने क़ाइन को यायावर की तरह पृथ्वी पर भटकने का शाप देने के साथ-साथ उसे पश्चात्ताप करने का भी अवसर प्रदान किया था। क़ाइन उन विधर्मी मनुष्यों का प्रतीक है जो भक्तों से ईर्ष्या करते हैं। बाइबिल के वृत्तान्त में क़ाइन विषयक अनेक परम्परागत दन्तकथाओं का सहारा लिया गया और उसमें यायावर जातियों की सभ्यता का भी चित्रण हुआ है। इस वृत्तान्त की मुख्य धार्मिक शिक्षा इस प्रकार है–
भारत में जीवन स्तर

भारत में जीवन स्तर (अंग्रेज़ी- standard of living) अलग-अलग राज्यों में भिन्न होता है। 2019 में, गरीबी घटकर लगभग 2.7% हो गई। अब भारत सबसे अधिक ग़रीब लोगों वाला देश नहीं है। भारतीय मध्यम वर्ग की आबादी 4 करोड़ या कुल आबादी का 3% है। उल्लेखनीय है कि भारत में आय असमानता काफ़ी है, क्योंकि भीषण ग़रीबी होने के साथ भी यहाँ दुनिया के कुछ सबसे अमीर लोग भी रहते हैं। औसत आय 2013 और 2030 के बीच चौगुनी होने का अनुमान है। भारत में जीवन स्तर में बड़े पैमाने पर भौगोलिक विषमता देखी जाती है। उदाहरण के लिए, भारत के ग्रामीण क्षेत्रों में व्यापक दरिद्रता है, जहाँ चिकित्सा देखभाल या तो अनुपलब्ध है, या केवल बुनियादी स्तर पर ही है। दूसरी ओर, मुंबई, दिल्ली, चेन्नई, हैदराबाद और बेंगलुरु जैसे कई महानगरीय शहरों में विश्व-स्तरीय चिकित्सा प्रतिष्ठान, शानदार होटल, खेल सुविधाएं और विकसित राष्ट्रों के समान अवकाश सुविधाएँ मौजूद हैं। इसी तरह, कुछ निर्माण परियोजनाओं में नवीनतम मशीनरी का उपयोग किया जा सकता है, लेकिन कई निर्माण श्रमिक अधिकांश परियोजनाओं में मशीनीकरण के बिना काम करते हैं। हालाँकि, भारत में एक ग्रामीण मध्यम वर्ग उभर रहा है, जिसमें कुछ ग्रामीण क्षेत्रों में समृद्धि बढ़ रही है। अंतर्राष्ट्रीय मुद्रा कोष के 2020 के लिए विश्व आर्थिक आउटलुक के अनुसार, भारत में प्रति व्यक्ति पीपीपी से समायोजित सकल घरेलू उत्पाद (per capita GDP based on PPP) यूएस $ 9,027 होने का अनुमान था। विभिन्न क्षेत्रों में बढ़ती ग़ैर-बराबरी भारत की अर्थव्यवस्था के सामने बड़ी चुनौती बनकर उभरी है। प्रति व्यक्ति आय, गरीबी, बुनियादी ढांचे की उपलब्धता और सामाजिक-आर्थिक विकास के संदर्भ में भारत के विभिन्न राज्यों और क्षेत्रों के बीच तेज़ी से बढ़ती क्षेत्रीय विविधताएं हैं। उदाहरण के लिए, अग्रिम और पिछड़े राज्यों के बीच की वृद्धि दरों में अंतर 1980-81 से 1990–91 के दौरान 0.3% (5.2% और 4.9%) था, लेकिन 1990-91 से 1997–98 तक के दौरान 3.3% (6.3% और 3.0%) तक बढ़ गया था। पंचवर्षीय योजनाओँ के तहत भारत के अंदरूनी इलाक़ों में औद्योगिक विकास करके इस खाई को पाटने की कोशिश तो की गई, किंतु फ़ैक्टरियाँ अक्सर शहरी इलाक़ों और बंदरगाह वाले (तटीय) शहरों के आसपास ही सिमट कर रह जाती हैं। यहाँ तक कि भिलाई जैसे औद्योगिक नगरीय क्षेत्र तक से अंदरूनी इलाक़ों में कोई ख़ास विकास देखने को नहीं मिला है। उदारीकरण के बाद, सरकार की तमाम कोशिशों के बावजूद असमानताएँ बढ़ती ही जा रही हैं। इसका एक कारण यह है कि उद्योग और सेवाओँ पर आर्थिक प्रगति के इंजन बनने का बोझ है, जबकि देश का एक बड़ा तबक़ा अपने जीवन-यापन के लिए कृषि पर निर्भर है। जो राज्य अग्रणी हैं, वहाँ बेहतर बुनियादी ढाँचा उपलब्ध है- आधुनिक बंदरगाह, शहरीकरण के साथ वहाँ के कर्मचारी शिक्षित और कार्यकुशल हैं। इससे औद्योगिक और सेवा सेक्टर इन स्थानों की ओर आकर्षित होते हैं। केंद्र सरकार और पिछड़े प्रदेशों की राज्य सरकारें टैक्स में छूट, सस्ती ज़मीन इत्यादि मुहैया करा पर्यटन जैसे अन्य क्षेत्रों को विकसित करने में जुटी हुई हैं। इसके पीछे कारण यह है कि पर्यटन भूगोल और इतिहास पर अधिक आधारित है, और इसमें तेज़ी से तरक़्क़ी होने की उम्मीद दिखाई देती है।
घाघरा का युद्ध

अफगानों ने इब्राहिम लोदी के भाई महमूद लोदी(दिल्ली सल्तनत) के नेतृत्व में बिहार पर अधिकार कर लिया और बाबर नुशरत शाह(बंगाल सल्तनत) के लिए एक मात्र विरोधी रह गया था। बाबर ने 06 मई, 1529 ई. को बंगाल एवं बिहार की संयुक्त सेना को घाघरा के युद्ध में कुचल डाला। घाघरा का युद्ध उत्तर प्रदेश के गोरखपुर के निकट घाघरा नदी के तट पर लड़ा गया था! घाघरा का युद्ध बाबर द्वारा लड़ा गया अंतिम युद्ध एवं मध्यकालीन इतिहास का प्रथम युद्ध था, जिसे जल एवं थल दोनों जगह लड़ा गया। इस युद्ध के लगभग डेढ़ वर्ष बाद ही बीमारी के कारण 26 दिसम्बर, 1530 को बाबर की मृत्यु हो गई।
बाइनरी निर्णय आरेख

संगणक विज्ञान के सन्दर्भ में, बाइनरी निर्णय आरेख (binary decision diagram (BDD)) एक आंकड़ा संरचना है जिसका उपयोग किसी बूलीय फलन को निरूपित करने के लिए किया जाता है। इसे 'ब्रांचिंग प्रोग्राम' भी कहते हैं। बाइनरी निर्णय आरेख के बारे में डोनाल्ड नुथ (onald Knuth) ने कहा था कि पिछले २५ वर्षों में आए डेटा स्ट्रक्चर्स में केवल BDD वास्तव में मूलभूत डेटा स्ट्रक्चर हैं। नीचे का बाँयीं तरफ का चित्र फलन 𝑓(𝑥1,𝑥2,𝑥3)=𝑥¯1𝑥¯2𝑥¯3+𝑥1𝑥2+𝑥2𝑥3 का 'बाइनरी निर्णय वृक्ष' (binary decision tree) है (इसमें सरलीकरण नहीं किया गया है)। इसी चित्र में सत्यता सारणी (ट्रुथ टेबल) भी दर्शाया गया है। जबकि दाएँ वाला चित्र उसी फलन का 'बाइनरी निर्णय आरेख' है। दाएँ वाला चित्र, बाएँ वाले चित्र पर सरलीकरण के दो नियम लगाकर बनाए जा सकते हैं।
हिन्दुस्तानी भाषा भारती

हिन्दुस्तानी भाषा भारती, हिन्दुस्तानी भाषा अकादमी की एक त्रैमासिक हिन्दी पत्रिका है। इसके संपादक सुधाकर बाबू पाठक हैं। पत्रिका के स्थायी स्तम्भ चमत्कार लोक भाषाओं का, के अंतर्गत किसी एक भारतीय भाषा को विशेषांक के रूप में प्रकाशित किया जाता है। इसी तरह पत्रिका के अन्य स्थायी स्तम्भ साक्षात्कार के अंतर्गत विभिन्न सरकारी पदों पर बैठे हुए उच्चाधिकारियों, विद्वानों, भाषाविदों, शिक्षाविदों, वरिष्ठ पत्रकारों, प्रतिष्ठित एवं ख्यात साहित्यकारों का लिया गया साक्षात्कारों लगायत दिल्ली स्थित विभिन्न दूतावासों के राजनयिक एवं राजदूतों के साक्षत्कारों को प्रकाशित किया जाता है। इन साक्षत्कारों की आधार भूमि केवल भाषा से ही संबंधित होती है।
सरदार सरकारी संग्रहालय

सरदार सरकारी संग्रहालय सार्वजनिक पार्क (उम्मेद बाग), जोधपुर, राजस्थान में स्थित है। संग्रहालय का नाम जोधपुर के महाराजा सरदार सिंह के नाम पर रखा गया है और इसका निर्माण उनके पुत्र महाराजा उदय सिंह के शासनकाल में किया गया था। यह हेनरी वॉन लानचेस्टर द्वारा 1909 में बनाया गया था और औपचारिक रूप से 17 मार्च 1936 को सार्वजनिक रूप से खोला गया था।
नासिक रोड रेलवे स्टेशन

नासिक रोड रेलवे स्टेशन (स्टेशन कोड: NK) भारतीय राज्य महाराष्ट्र के नासिक जिले में नासिक शहर, नासिक रोड और आसपास के क्षेत्रों को रेल सेवा मुहैया कराने वाला एक रेलवे स्टेशन है। यह नासिक का मुख्य रेलवे स्टेशन है। यह भारत के सबसे व्यस्त रेलवे स्टेशन में से एक है। यह मुंबई-दिल्ली, मुंबई-कोलकाता मुख्य लाइन पर स्थित है। यह A1 श्रेणी का रेलवे स्टेशन है। यह मध्य रेलवे के भुसावल मंडल के अंतर्गत आता है। इस रेलवे स्टेशन पर लगभग 300 ट्रेनें रुकती हैं। इस रेलवे स्टेशन से प्रतिदिन लगभग 2,00,000 लोग यात्रा करते हैं। यह भारत के सबसे स्वच्छ रेलवे स्टेशन में से एक है। नासिक रोड रेलवे स्टेशन भारतीय रेलवे के शीर्ष सौ बुकिंग स्टेशनों में से एक है। भारत में पहली ट्रेन 16 अप्रैल 1853 को मुंबई से ठाणे तक चली। मई, 1854 तक, ग्रेट इंडियन पेनिनसुला रेलवे ने मुंबई-ठाणे रेलमार्ग को कल्याण तक बढ़ाया। भुसावल की स्थापना 1860 में हुई थी, लेकिन यह 1860 के मध्य में यातायात के लिये शुरू हुई। यह रेलमार्ग 1866 में खंडवा तक और 1867 में नागपुर तक विस्तारित की गई थी। 1967-69 में इगतपुरी-मनमाड खंड का विद्युतीकरण किया गया। नासिक रोड रेलवे स्टेशन: पर्यटक सूचना केंद्र, कम्प्यूटरीकृत आरक्षण कार्यालय, वेटिंग रूम, रिटायरिंग रूम, लाइट रिफ्रेशमेंट, बुक स्टाल, लिफ्ट और एस्केलेटर आदि सुविधाओं से संपन्न हैं। नासिक रोड रेलवे स्टेशन, नासिक शहर के केंद्र से 9 किमी पर स्थित है। शहर के विभिन्न हिस्सों और बाहर की यात्रा के लिए रेलवे स्टेशन पर टैक्सी, ऑटो और सिटी बसें उपलब्ध रहती हैं। भारतीय रेलवे (2016 सर्वेक्षण) द्वारा भारत में A1 / A श्रेणी में नासिक रोड स्टेशन को 6वें सबसे स्वच्छ रेलवे स्टेशन के रूप में सम्मानित किया गया है। यह शीर्ष 10 स्थान पर रैंक करने वाला महाराष्ट्र का एकमात्र रेलवे स्टेशन है। स्टेशन से होकर गुजरने वाली कुछ मुख्य ट्रेनें है:
विजयनगर की सैन्यशक्ति

विजयनगर साम्राज्य के पास एक विशाल स्थाई थलसेना थी। इसके अलावा उनके पास एक शक्तिशाली जलसेना भी थी। विजयनगर की सेना शत्रुओं से रक्षा के काम आती थी, विशेषकर बहमनी सल्तनत से उनकी बहुत लम्बी शत्रुता बनी रही। अपनी शक्तिशाली सेना के बल पर ही विजयनगर दक्षिण भारत के इतिहास का सबसे अधिक केन्द्रीय राजनीति वाला राज्य बना। किन्तु साम्राज्य की आय का एक बड़ा भाग सेना पर ही खर्च हो जाता था जिससे अर्थव्यस्था पर दबाव पड़ता था।
बापूजी भांगरे

नाईक बापूजी राव भांगरे (जन्म : तिथि - अज्ञात ; सातेवाड़ी, अकोला -- मृत्यु : नवम्बर १८४८ ) भारत के एक महान स्वतंत्रता सेनानी क्रांतिकारी थे। इनका जन्म ही एक क्रांतिकारी कोली परिवार मे हुआ था। बापूजी भांगरे के पिताजी रामजी भांगरे जो मराठा साम्राज्य मे सुबेदार थे ने अंग्रेजों के छक्के छुड़ा दिए थे और उनको अण्डमान और निकोबार द्वीपसमूह पर सेल्यूलर जेल मे काले पानी की सजा सुनाई गई थी साथ ही भांगरे के दादाजी के सगे भाई वालोजी भांगरे भी क्रांतिकारी थे जिन्होने पेशवा के खिलाफ विद्रोह किया था और तोप से उड़ा दिया गया इतना ही नही बापूजी भांगरे के साथ सगे भाई राघोजी भांगरे ने भी अंग्रेजों के खिलाफ हथियार उठाए थे और शहिदी प्रात की। 1818 मे जब मराठा साम्राज्य ब्रिटिश सरकार द्वारा हराया जा चुका था और ब्रिटिश राज स्थापित किया जा रहा था तो ब्रिटिश सरकार को महाराष्ट्र मे जगह जगह विद्रोहों का सामना करना पड़ा जिनमे से एक तरफ विद्रोह बापूजी के पिताजी रामजी भांगरे के ने दहकाया हुआ था रामजी भांगरे की मृत्यु के पश्चात स्वतंत्रता की चिनगारी को उनके बेटे बापूजी भांगरे और राघोजी भांगरे ने व्यापक रुप दे दिया। १८४४ मे बापूजी भांगरे ने अपने भाई राघोजी भांगरे के साथ मिलकर क्रांतिकारी लोगों को इकट्ठा करके एक क्रांतिकारी सेना बनाई। बापूजी का मुख्यालय उत्तर-पश्चिम पूना का पहाड़ी क्षेत्र था। बापूजी भांगरे ने ब्रिटिश आधिन क्षेत्रों मे हमले करने सुरू कर दिये जो की ब्रिटिश सरकार को विफल करने का प्रयास था। बापूजी भांगरे ने सरकारी खजाने, सरकारी कार्यालयों और सरकारी बंगलों पर हमला बोल दिया। कुछ वनिया और चीतपावन ब्राह्मणों के प्रयाश पर ब्रिटिश सरकार ने बापूजी भांगरे की मां को बिच गांव मे प्रताड़ित किया एवं पिटाई लगा दी जिसके पश्चात बापूजी भांगरे ने दो बार गांव के वनिया और चीतपावन ब्राह्मणों की नाक और कान काट दिए जिसके बाद बापूजी भांगरे को कुख्यात डकैत घोषित कर दिया गया। ब्रिटिश सरकार ने कैप्टन गिवेर्ण के नेतृत्व मे ब्रिटिश सेना भेजी और मुठभेड़ में बापूजी भांगरे के ७८ साथी पकड़े गए परंतु बापूजी भांगरे को पकड़ने में असफल रहे। १८४५ मे बापूजी भांगरे के साथ ओर भी क्रांतिकारी लोग मिल ल गए। बापूजी भांगरे के विद्रोह ने व्यापक रूप धारण कर लिया एवं पूणे से सतारा तक फैल गया। ब्रिटिश सरकार ने कुछ लालची स्थानिय लोगों की मदद लेनी चाही परंतु कामयाबी नहीं मिली लेकिन कुछ रमोसी जाती के लोगों ने ब्रिटिश सरकार का पूरा साथ दिया जिसके चलते १८ अगस्त १८४५ को ब्रिटिश सेना ने कैप्टन गिवर्ण के नेतृत्व में बापूजी भांगरे और उसके कुछ साथीयों को पकड लिया एवं फांसी पर लटका दिया जिसके फलस्वरूप विद्रोह का ओर आक्रामक रुख हो गया एवं ब्रिटिश आधिन कई गांवों को लुट लिया गया, अंग्रेजों के दफ्तरों को लुट लिया गया और एक ब्रिटिश प्रशासक को मार दिया गया।
राम पाटिल

राजा राम राव पाटिल जंजीरा द्विप के राजा एवं अहमदनगर सल्तनत की समुद्री सेना के नौसेनाध्यक्ष थे। उन्होंने ही जंजीरा द्विप का निर्माण किया एवं किलेबंदी की थी। पाटिल का जन्म महाराष्ट्र के एक सोन कोली परिवार में हुआ था। जंजीरा पर राज स्थापित करने के पश्चात सल्तनत के सुल्तान और राम पाटिल बीच दूश्मनी पनपने लगी जिसके चलते सुल्तान ने नौसेनाध्यक्ष सिद्धी पीरम खान हब्शी को बना दिया। राम पाटिल के राज मे जंजीरा पर रहने वाले लगभग सभी लोग कोली जाती से थे जो समुद्री गतिविधियों के माहिर थे। कुछ समय पश्चात पाटिल ने कुछ राजनीतिक कारणों के चलते अहमदनगर सल्तनत के आदेश मानने से इंकार कर दिया जिस कारण समुद्री सेना का एडमिरल एक सिद्दी को बना दिया गया जिसका नाम पीरम खान हब्सी था। सुल्तान ने अपमान का बदला लेने के लिए सिद्दी को पाटिल से जंजीरा छिन्ने का आदेश दिया। आदेश अनुसार सिद्दी जंजीरा पर चढ़ाई करने के लिए निकल गया। नवनियुक्त एडमिरल सिद्दी की पाटिल पर आक्रमण करने की हिम्मत नहीं हुई कयोंकी वहा पाटिल के सहाश और सम्मान से भलीभांति परिचित था। सिद्धी अपने मुस्लिम साथीयों के साथ व्यापारी का भेष बनाकर और कुछ मुस्लिम महिलाओं के साथ जहाजों को लेकर चल दिया। उस समय मौसम भी थोड़ा ख़राब था तो इसी का बहाना लेकर सिद्धी पीरम खान जहाजों को लेकर जंजीरा द्विप के निकट ले गया और पाटिल से अनुरोध किया कि मौसम खराब है कृपया करके हमारी महिलाओं और बच्चों को द्विप पर आसर्य दे। पाटिल ने मंजूरी दे दी इसके लिए सिद्धी ने जस्न मनाने के लिए सभी कोलीयों एवं पाटिल को शराब की दाबत दी। शराब जहाजों पर रखे वैरेलों मे रखी हुई थी। जब पाटिल और उसके मुख्य साथी शराब के नशे में चूर हो गे तो सिद्धी ने जाहजों पर रखे वैरेलों मे छुपे हुए समूद्री सेनीकों को इशारा कर आक्रमण कर दिया और जंजीरा को अपने कब्जे मै ले लिया।
देव स्वरूप

देव स्वरूप एक भारतीय शैक्षिक प्रशासक है। वह पहले डॉ. भीमराव अंबेडकर विधि विश्वविद्यालय जयपुर में कुलपति है। वह इंदिरा गांधी विश्वविद्यालय, की कार्यकारी परिषद के सदस्य हैं। रेवाड़ी। वह भारत और विदेशों में विभिन्न विश्वविद्यालयों के विशिष्ट अतिथि हैं, उन्होंने विभिन्न देशों यूएसए, कनाडा, फ्रांस, जर्मनी, यूनाइटेड किंगडम, थाईलैंड, बांग्लादेश, ओमान की सल्तनत और भूटान की शैक्षणिक गतिविधियों का दौरा किया है। डॉ देव स्वरूप के नेतृत्व में विश्वविद्यालय राज्य के लॉ कॉलेजों में संबद्धता का विस्तार करने का उद्देश्य है ताकि कानूनी शिक्षा और शोध की प्रक्रिया को बढ़ावा देना और छात्रों और समाज को बड़े पैमाने पर लाभ मिल सके। उन्होंने एमएचआरडी, योजना आयोग, यूजीसी और आईसीएसएसआर की कई समितियों में एक उल्लेखनीय उपस्थिति के साथ उच्च शिक्षा के विभिन्न स्तरों पर नीति निर्माण में महत्वपूर्ण योगदान दिया है। वह कलकत्ता विश्वविद्यालय के विदेश नीति अध्ययन संस्थान में विजिटिंग प्रोफेसर भी रहे हैं। उन्होंने शासन में सुधार, पाठ्यक्रम डिजाइन, वर्ग संचालन, संबद्धता प्रक्रियाओं में पारदर्शिता, नियमित और स्व-वित्तपोषित पाठ्यक्रमों में अस्पष्टता और पुनर्वितरण आदि में सुधार किए। वह विश्वविद्यालय अनुदान आयोग (भारत) के अतिरिक्त सचिव (2019-2020) हैं। संयुक्त सचिव, यूजीसी, नई दिल्ली (2006-2013 और 2014-2013)। उन्होंने कुलपति, राजस्थान विश्वविद्यालय, जयपुर (2013-2014) के रूप में काम किया है। डॉ॰ भीमराव आंबेडकर विश्वविद्यालय, आगरा से वर्ष 1990 में पीएच.डी. आगरा डिवीजन में "बाल और महिला कल्याण में लगे संस्थागत और गैर-संस्थागत कल्याण एजेंसियों के कामकाज का एक मूल्यांकन अध्ययन" और वर्ष 2000 में डी.लिट द्वारा सम्मानित किया गया था। सामाजिक विज्ञान संस्थान से "अनुसूचित जाति कैरियर महिलाओं पर विकास कार्यक्रम और उनकी भागीदारी के स्तर (ए स्टडी इन आगरा टाउन)" पर शोध डिग्री से सम्मानित किया गया। 2019 में, यूजीसी के प्रकाशनों के सह-लेखक, "उच्च शिक्षा में शासन: कुलपतियों के लिए हैंड बुक"।
मोलाना एजाज़ अली अमरोही

इजाज़ अली अमरोही (मौत 1955) (उर्दू: مولانا اعزاز علی امروہوی] एक भारतीय इस्लामी विद्वान थे । अमरोहा, उत्तर प्रदेश से।  उन्होंने सेवा की दारुल उलूम देवबंद में मुख्य मुफ़्ती के रूप में दो बार: 1927 से 1928 और फिर 1944 से 1948 तक।उनकी पुस्तक नफहुतुल अरब दारुल उलूम देवबंद सहित मदरसों के पाठ्यक्रम में पढ़ाई जाती है।. इजाज़ अली ने कुतुबुद्दीन से कुरान का अध्ययन किया, और हाफिज शरफुद्दीन की देखरेख में कुरान याद किया। उन्होंने अपने पिता से फ़ारसी सीखा। उन्होंने मदरसा अरबी गुलशन फैज़, तिलहर, उत्तर प्रदेश के मकसूद अली खान से दरस-ए-निज़ामी की शुरुआती पुस्तकों का अध्ययन किया। इसके बाद वे मदरसा अयन-उल-इल्म में चले गए, जहां उन्होंने कारी बशीर अहमद से मुल्ला जामी और कंज़ूद दक़ाइक़ समेत अधिकांश किताबों का अध्ययन किया और किफ़ायतुल्लाह दिहलवी से शारा वक़याह जैसी फारसी और फ़िक़ह किताबें]। कारी बशीर अहमद और किफ़ायतुल्लाह दिहलवी के अनुरोध पर, अमरोही दारुल उलूम देवबंद चले गए जहाँ उन्होंने मुहम्मद अहमद नानोटवी, दारुल उलूम देवबंद और मौलाना सहूल भागलपुरी की पढ़ाई की। अमरोही देवबंद में एक साल पूरा करने वाले थे, कि उन्होंने मेरठ की यात्रा की, जहाँ उनकी मुलाकात आशिक इलाही मेरठी से हुई। मेरठी के अनुरोध पर, एजाज़ अली अमरोही मेरठ में रहे और उन्होंने मेरठी से अरुज़ और यूयूल की पुस्तकों का अध्ययन किया, जबकि तर्कशास्त्र, दर्शनशास्त्र और कुतुब अल-सिटाह की पुस्तकों को छोड़कर। अब्दुल मोमिन देवबंदी से बुखारी। उन्होंने फिर से देवबंद का रुख किया और साहिह बुखारी, तिर्मिधि, सुनन अबू दाऊद और बेदावी शेखुल हिंद से पुस्तकों का अध्ययन किया। अमरोही ने मुफ्ती अज़ीज़ुर रहमान से फतवा और मौलाना मुईज़ुद्दीन अहमद से साहित्य का अध्ययन किया। उन्होंने 1903 में दारुल उलूम देवबंद से स्नातक किया।  1903 में दारुल उलूम देवबंद से स्नातक होने के बाद, महमूद हसन देवबंदी ने उन्हें मदरसा नोमानियाह, पुनेनी, भागलपुर भेजा जहाँ उन्होंने सात साल तक पढ़ाया। फिर वह शाहजहाँपुर चले गए और एक मस्जिद में 'अफ़ज़ल अल-मदारिस' की स्थापना की, जहाँ वे पढ़ाया करते थे। इस मदरसे में करीब तीन साल तक उन्होंने बिना कोई फीस लिए पढ़ाया। अमरोही को 1911 में दारुल उलूम देवबंद में एक शिक्षक के रूप में नियुक्त किया गया था, उन्होंने पहले साल में इल्म अल-सिघा , नूर अल-इज़ाह जैसी अरबी की प्रारंभिक पुस्तकें पढ़ाईं। । दारुल उलूम में उनका शैक्षणिक जीवन 44 वर्षों तक रहा। अमरोही ने इफ़्ता (ग्रैंड मुफ़्त) के पद पर दो बार काम किया: पहली बार 1928 से 1929 तक और दूसरी बार 1944 से 1946 तक और लगभग 24,855 फतवा उनके अधिकार के तहत लिखा गया था। वह हुसैन अहमद मदनी की अनुपस्थिति में सहीह अल-बुख़ारी पढ़ाते थे और अपने जीवन के अंतिम चरण में, उन्होंने कई वर्षों तक जामी अत-तिर्मिज़ी का दूसरा खंड भी पढ़ाया। उनके उल्लेखनीय छात्रों में शामिल हैं मुहम्मद शफी देवबंदी,  अंजार शाह कश्मीरी, मुहम्मद सलीम कासमी और रशीद अहमद लुधियानवी। अमरोही की मृत्यु 1955 में हुई और दारुल उलूम देवबंद के क़ासमी कब्रिस्तान में दफनाया गया। अंजार शाह कश्मीरी ने उनकी जीवनी तद्खिरतुल इजाज़ लिखी है.
भीम (महिकावती)

भीम १३वीं शताब्दी के भारत के एक राजा थे जिसकी राजधानी महिकावती (आधुनिक माहिम, (मुम्बई) थी। इन्हें भीमदेव या भीमशाह नाम से भी जाना जाता है। ये देवगिरि के राजा रामदेव के पुत्र थे।
कस्तूरचंद डागा

सर सेठ कस्तूरचंद डागा, CIE, KCIE, दीवान बहादुर (1855-1917) एक उद्योगपति, जमींदार, परोपकारी, और एक अग्रणी व्यक्ति थे जिन्होंने व्यापार के हब-एंड-स्पोक मॉडल की अवधारणा रखी। वह नागपुर से थे।  उन्हें 1911 के दिल्ली दरबार ऑनर्स में किंग जॉर्ज पंचम द्वारा भारतीय ब्रिटिश साम्रराज्य के सबसे प्रतिष्ठित सम्मान नाइट कमांडर से सम्मानित किया गया था।  कस्तूरचंद ने नागपुर से अपनी उद्यमशीलता और बैंकिंग यात्रा शुरू की और लाहौर (अब पाकिस्तान में) से यांगून (तब बर्मा) तक अपने बैंकिंग व्यवसाय का विस्तार किया, जिसमें यूरोप तक का लेन-देन हुआ। वह तत्कालीन मध्य प्रांत में नागपुर के मॉडल मिल्स, और डांग मिल्स सहित हिंगनघाट और बडनेरा (अब महाराष्ट्र) में कई कपड़ा मिलों के संस्थापक थे। उनकी कंपनी, राय बहादुर बंसीलाल अबीरचंद (आरबीबीए) कंपनी, जिनकी विभिन्न क्षेत्रों में 22 से अधिक उद्यम थे, उन समय में कई सौ करोड़ रुपये के थे। उन्होंने बैंक ऑफ़ बंगाल में एक खज़ानची के रूप में और नागपुर इलेक्ट्रिक लाइट एंड पावर कंपनी लिमिटेड के अध्यक्ष के रूप में कार्य किया। 21 जनवरी, 1917 को सर कस्तूरचंद डागा का निधन हो गया। नागपुर के कस्तूरचंद पार्क का नाम उनके नाम पर रखा गया है। उन्होंने 12 नवंबर, 1908 को 25,000 रुपये जमा करके पार्क में नागपुर की दूसरी औद्योगिक प्रदर्शनी का आयोजन किया था। डागा एक परोपकारी व्यक्ति थे और उन्होंने टैंकों, कुओं, स्कूलों, अस्पतालों, धर्मशालाओं और बाजारों जैसे सार्वजनिक उपयोगिता के कार्यों का निर्माण किया था। उन्होंने नागपुर में डागा अस्पताल की स्थापना की, जो अब नागपुर महानगर पालिका के अधीन है। कस्तूरचंद पार्क के लिए भूमि भी उनके द्वारा दान की गई थी। लेडी अमृतबाई डागा कॉलेज, नागपुर में स्थित एक महिला कॉलेज, जिसका नाम उनकी पत्नी अमृतबाई डागा के नाम पर रखा गया था, उस समय उनके योगदान में से एक था जब महिलाओं की शिक्षा समाज में अंतिम प्राथमिकता थी। कस्तूरचंद डागा ने 3.7 लाख रुपये का दान दिया था, जिससे बीकानेर में पहली रेलवे लाइन के निर्माण की सुविधा मिली।
प्रधानमंत्री गरीब कल्याण योजना

प्रधानमंत्री गरीब कल्याण योजना भारत सरकार की एक योजना है जिसमें भ्रष्ट लोगों के बैंकों में जमा कराए जाने वाले काले धन को सरकार गरीबों के विकास में लगाएगी। वास्तव में ये योजना सरकार ने उन (भ्रष्ट) लोगों के लिए शुरू की है जिनके पास अघोषित संपत्ति है। ऐसे लोग इस योजना के तहत गरीब कल्याण योजना में पैसे जमा कर सकते हैं। इसकी शुरुआत 2016 में हुई। इसके लिए सरकार ने 31 मार्च 2017 तक का समय दिया था। साथ ही इस योजना के तहत सिर्फ एक बार ही पैसा जमा किया जा सकता है। यह परियोजना को आर्थिक विशेषज्ञ विफल मानते हैं क्योंकि बहुत कम लोगों ने इसे अपनाया और राजस्व सचिव हसमुख आधिया के अनुसार इससे केवल 5,000 करोड़ रुपये ही की घोषणा हो सकी है। भारत सरकार ने कोरोनोवायरस महामारी का मुकाबला करने के लिए देश भर में 80 करोड़ गरीबी रेखा से नीचे लोगों को लाभ पहुंचाने के लिए दुनिया की सबसे बड़ी खाद्य सुरक्षा स्कीम को मंजूरी दी। इस योजना के अंतर्गत केंद्र द्वारा सभी राशन कार्ड धारकों को 3 माह तक मौजूदा राशन के मुकाबले 2 गुना लाभ दिया जाएगा यह अतिरिक्त दिए जाने वाला अनाज बिल्कुल मुफ्त में दिया जाएगा। इसके साथ ही साथ देशवासियों में प्रोटीन की मात्रा की सुनिश्चित करने के लिए 1 किलो दाल भी हर महीने दी जाएगी स्रोतों के मुताबिक गेहूं 2 रुपए किलो तथा चावल 3 रुपए किलो दिया जाएगा।
राजस्थान का भूगोल

ig_> koushik_Ramniwas_07 राजस्थान भारत का क्षेत्रफल की दृष्टि से सबसे बड़ा राज्य है। इसकी राजधानी जयपुर है, जिसे गुलाबी नगरी के नाम से भी जाना जाता है। राज्य का क्षेत्रफल 3 42 239 वर्ग किमी है। राजस्थान का क्षेत्रफल वर्गमील में 1,32,139. हैं। जो भारत का 1/10वां भाग हैं। राजस्थान भारत में उत्तर-पश्चिम भाग में स्थित हैं। राजस्थान का क्षेत्रफल विश्व के क्षेत्रफल के 0.25 प्रतिशत है भारत के क्षेत्रफल का 10.41 प्रतिशत है कुल जनसंख्या 79,502,477 है। पुरुष 41,235,725 व महिला 38,266,753  राजस्थान के भोगोंलिक प्रदेशों का निर्धारण सर्वप्रथम प्रो वी.सी मिश्रा ने" राजस्थान का भूगोल"नामक पुस्तक में किया, जिसका प्रकाशन नेशनल बुक ट्रस्ट द्वारा १९६८ में किया गया सको भौगोलिक रूप से चार बड़े भागों में बाँटा गया है। 1.पश्चिम का थार मरुस्थल 2.अरावली पर्वतमाला 3.पूर्व का मैदान 4.दक्षिण पूर्व हाड़ौती का पठार 1. उत्तरी-पश्चिमी मरुस्थलीय क्षेत्र (क)महान मरुभूमि/ शुष्क मरुस्थल क्षेत्र (a) बालुका स्तूप युक्त प्रदेश (b) बालुका स्तूप मुक्त प्रदेश (ख) अर्द्ध शुष्क मरुस्थल क्षेत्र (a) घग्घर का मैदान (b) शेखावाटी प्रदेश (c) नागौरी उच्च भूमि (d) लूनी बेसिन 2. मध्यवर्ती अरावली पर्वतीय प्रदेश (a) उत्तरी अरावली (b) मध्य अरावली (c) दक्षिणी अरावली 3. पूर्वी मैदानी प्रदेश (a) बाणगंगा बेसिन (b) चम्बल बेसिन (c) बनास बेसिन (d) माही बेसिन 4